  Анжелика Тихонова корреспондент 6+ 19-23 толшоре Удмуртиысь Дэбес черкогуртын ӝог шахматъя но блицъя огъяросси ӵошатсконъёс ортчозы. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортэ. Ӵошатсконъёс гуртъёсын улӥсь дышетскисьёс пӧлын швейцар радлыкъя ортчозы Ӝог шахматъёс: кык группаосын укмыс тур – пиос но нылъёс; блиц: кык группаосын 11 тур – пиос но нылъёс. Ӵошатсконъёсы 18 аресысен но пиналгес нимаз спортсменъёс но ньыль адямиен командаос но пыриськыны быгато Командае пыриськисьёс ӵошатсконъёс кутскытозь – 19-тӥ толшорозь – куать толэзьлэсь кема одӥг ёросын улыны но дышетскыны кулэ. Командаен но нимаз зачётын вормисьёсты но призёръёсты дипломъёсын, медальёсын, озьы ик Россиысь шахматъя федерацилэн кузьымъёсыныз пусъёзы. Турнир сяна, пыриськисьёслы лулчеберет программа дасямын. Тегъёс: Спорт Удмуртия Россия пиналъёс шахмат  